ສ​ຫລ ມອບ​ເຄື່ອງກວດ​ເລືອດ ​​ເພື່ອບົ່ງ​ມະ​ຕິ ໄຂ້​ມາ​ເລ​ເລຍ​ຢ່າງ​ໄວ 1 ແສນ​ຊຸດ ໃຫ້ແກ່ລາວ
ທ່ານນາງຣີນາ ບິດ​ເຕີ ໃຫ້ຄຳເຫັນວ່າ ນີ້ສະແດງໃຫ້ເຫັນ ເຖິງການຮ່ວມມື ທີ່ຮັດແໜ້ນ ລະຫວ່າງສອງຊາດ ລາວອາເມຣິກາ ໃນຂະແໜງການ ສາທາລະນະສຸກ.
ສະຫະລັດອາເມຣິກາ ຍັງສືບຕໍ່ເປັນຜູ້ນຳໜ້າໃຫ້ການຊ່ວຍເຫຼືອແກ່ ສປປ ລາວ ໃນການ ລົບລ້າງພະຍາດໄຂ້ປ່າມາເລເລຍໃນປີ 2030 ທ່ານນາງຣີນາ ບິດເຕີ ເອກອັກຄະລັດຖະ ທູດສະຫະລັດປະຈໍາລາວ ໄດ້ມອບເຄື່ອງກວດເລືອດເພື່ອບົ່ງ­­­ມະຕິໄຂ້ມາເລເລຍຢ່າງໄວ ຈຳນວນ 100,000 ຊຸດໃຫ້ແກ່ທ່ານ ຮສ ດຣ ພູທອນ ເມືອງປາກ ຮອງລັດຖະມົນຕີກະ ຊວງສາທາລະນະສຸກໃນພິທີມອບຮັບໃນຄັ້ງວັນທີ 6 ທັນວາທີ່ຜ່ານມາ ເຄື່ອງກວດເຫຼົ່ານີ້ ແມ່ນໄດ້ຮັບທຶນຊ່ວຍເຫຼືອ ລ້າຈາກອົງການພັດທະນາສາກົນຂອງສະຫະລັດຫຼື USAID ແລະຈະໄດ້ຖືກ ແຈກຢາຍໄປທົ່ວສຸກສາລາ ແລະ ໂຮງໝໍໃນທົ່ວປະເທດ ໂດຍສະເພາະ ແມ່ນ ເຂດທີ່ມີການລະບາດສູງຂອງໄຂ້ມາເລເລຍ ທ່ານນາງຣີນາ ບິດເຕີ ໃຫ້ຄຳເຫັນວ່າ “ ນີ້ສະແດງໃຫ້ເຫັນເຖິງການຮ່ວມມື ທີ່ຮັດແໜ້ນ ລະຫວ່າງສອງຊາດລາວອາເມຣິກາໃນຂະແໜງການສາທາລະນະສຸກ ເຊິ່ງແມ່ນມີຈຸດ ປະສົງ ເພື່ອບັນລຸເປົ້າໝາຍການພັດທະນາຂອງລັດຖະບານລາວ ຂ້າພະເຈົ້າເຊື່ອວ່າ ພວກເຮົາຈະສາມາດລົບລ້າງພະຍາດມາເລເລຍໃຫ້ໝົດໄປ ໃນ ສປປ ລາວ ພາຍໃນປີ 2030 ” ໃນໄລຍະ 10 ປີທີ່ຜ່ານມາ ຜູ້ປ່ວຍເປັນພະຍາດໄຂ້ມາເລເລຍ ໃນລາວ ໄດ້ມີຈຳນວນ ຫຼຸດລົງຢ່າງຕໍ່ເນື່ອງ ແລະ ລັດຖະບານກໍໄດ້ເຮັດວຽກຢ່າງຕັ້ງໜ້າ ໃນການລົບລ້າງພະ ຍາດມາເລເລຍ ເຊິ່ງໄດ້ເຮັດໃຫ້ຈຳນວນກໍລະນີຜູ້ຕິດເຊື້ອ ຫຼຸດລົງຫຼາຍເຖິງ 80 ສ່ວນ ຮ້ອຍຈາກຈຳນວນສູງສຸດ 50,000 ກໍລະນີ ໃນການລະບາດເມື່ອປີ 2014 ຫາ 8,920 ກໍລະນີ ໃນປີ 2018 ຕັ້ງແຕ່ນັ້ນມາ ກໍລະນີຄົ ເຈັບໄຂ້ມາເລເລຍ ກໍສືບຕໍ່ຫລຸດລົງ ຈຳ ນວນຄົນເຈັບໃນ 9 ເດືອນທໍາອິດ ຂອງປີ 2019 ຫຼຸດລົງ ເຫຼືອພຽງແຕ່ 5,120 ກໍລະນີ ແລະສ່ວນຫຼາຍແມ່ນຊຸມຊົນ ໃນ 5 ແຂວງພາກໃຕ້ ທ່ານນາງຣີນາ ບິດເຕີ ກ່າວຕື່ມວ່າ ຂ້າພະເຈົ້າຮູ້ສຶກປະທັບໃຈກັບຄວາມຄືບໜ້າຂອງ ກະຊວງສາທາລະນະສຸກ ໃນການເຮັດວຽກ ເພື່ອລົບລ້າງພະຍາດໄຂ້ມາເລເລຍ ສະ ຫະລັດພູມໃຈ ທີ່ໄດ້ມີສ່ວນຮ່ວມໃນຂະບວນການນີ້ ແລະເຄື່ອງກວດພະຍາດຈຳນວນ 100,000 ຊຸດນີ້ ຈະເປັນເຄື່ອງມືໃຫ້ກັບແພດໝໍລາວ ສາມາດຮັກສາຊີວິດຂອງປະຊາ ຊົນລາວ ແລະປ້ອງກັນການລະບາດ ຂອງໄຂ້ມາເລເລຍໄດ້ ງ່າຍຂຶ້ນ ເຄື່ອງເຫຼົ່ານີ້ ແມ່ນການຊ່ວຍເຫຼືອລ້າຄັ້ງຫຼ້າສຸດຂອງລັດຖະບານສະຫະລັດໃຫ້ແກ່ສູນ ໄຂ້ຍຸງ ແມ່ກາຝາກແລະແມງໄມ້ແລະກະຊວງສາທາລະນະສຸກ ການ ຊ່ວຍເຫລືອດັ່ງ ກ່າວ ແມ່ນໄດ້ຮັບການສະໜັບສະໜູນ ຈາກອົງການ USAID ໂດຍຜ່ານໂຄງການລິ ເລີ່ມໄຂ້ມາເລເລຍຂອງປະທານາທິບໍດີສະຫະລັດຫຼື President’s Malaria Initiative (USAID/PMI) ໃນເດືອນກໍລະກົດ ປີ 2019 ທີ່ຜ່ານມານີ້ ສະຫະລັດຍັງໄດ້ມອບ ມຸ້ງ ເຄືອບຢາ ຈຳນວນ 170,000 ດາງໃຫ້ແກ່ລາວ ມາຮອດມື້ນີ້ ສະຫະລັດໄດ້ມອບແລະ ແຈກຢາຍມຸ້ງເຄືອບ ຢາທັງໝົດ 610,688 ດາງ ເຄື່ອງກວດເລືອດເພື່ອບົ່ງມະຕິໄຂ້ມາ ເລເລຍຢ່າງໄວ 470,000 ຊຸດ ແລະ ໃຫ້ຢາປິ່ນປົວມາເລເລຍ 111,740 ຄັ້ງ ສະຫະລັດໄດ້ມີສ່ວນຮ່ວມຫຼາຍກ່ວາ 1 94 ລ້ານໂດລາສະຫະລັດໃນດ້ານອຸປະກອນ ແລະການຊ່ວຍເຫຼືອທາງວິຊາການ ເພື່ອສະໜັບສະໜູນລັດຖະບານລາວໃນການຕໍ່ສູ້ ກັບພະຍາດໄຂ້ມາເລເລຍ ໃຫ້ໝົດໄປ ພາຍໃນປີ 2030 ໃນທົ່ວ ສປ ປ ລາວ ສະຫະ ລັດໄດ້ເຮັດວຽກຮ່ວມກັບ ສປປ ລາວ ໂດຍຜ່ານຫຼາຍໂຄງການ ເຊັ່ນ ການພັດທະນາ ວຽກງານການສຶກສາ ແລະສຸຂະພາບ ວຽກງານການຊ່ວຍ ເຫຼືອກຸ່ມຄົນທີ່ມີຄວາມສ່ຽງ ວຽກງານການພັດທະນາເສດຖະກິດ ແລະ ສິ່ງແວດລ້ອມແບບຍືນຍົງ